google/wiki40b huggingface dataset:
Anghel

Ang anghel o serapin (Griyego: άγγελος, angelos, "tagapagbalita") ay isang uri ng nilalang, ayon sa maraming mga pananampalataya, na may tungkuling maglingkod sa Diyos.  Nilalarawan din ito bilang isang kaluluwa, hangin o espiritong nakatutulong sa Diyos sa pamamagitan ng pagpapahayag sa mga mamamayan ng mga salita ng Diyos.  Kabilang sa mga anghel ang mga kerubin.

Tungkulin ng mga anghel

Sa kahabaan ng larangan o gawain ng mga anghel, nakatuon sila sa paglilingkod sa mga Kristiyano.  Gumaganap sila bilang mga espiritong tagapagbantay o hanging tagapagtanod.  Tinutulungan nilang maging tapat sa pananampalataya ang mga Kristiyano, hanggang sa huling saglit ng buhay ng huli.  Pinagsasanggalang ng mga anghel ang mga tao laban sa paglusob ng mga masasama.  Bagaman hindi nahahadlangan ng mga anghel ang pagdaranas ng kahirapan o pagkatalo ng mga Kristiyano, malalaman lamang sa kalangitan ang pagiging mabisa ng lihim na mga gawain ng mga anghel. may mga paniniwala rin na kaya ginawa ng Diyos ang mga Anghel ay para magsilbing gabay sa tao.

Kaugnayan sa karanasang pantao

May kakayahan ang mga anghel na ituro, baguhin, mamagitan, at patnubayan ang mga kaganapang pangkaranasan ng mga tao, subalit naaayon lamang sa paguutos at kagustuhan ng Diyos.  Hindi nalalaman ng mga tao kung kailan ito nangyayari, bagkus nagaganap ito sa tahimik na kaparaanan lamang na hindi nakikita ninuman.

Kaugnayan sa pananalangin

Dahil nga sa tinig at kaatasan lang ng Diyos nakikinig at kumikilos ang mga anghel, tinuturing na mas marapat na tuwirang ilaan ang mga panalangin patungo sa Diyos, at hindi sa mga anghel.  Dahil dito, walang kakayahan ang taong hikayatin ang mga anghel na labagin ang kalooban ng Diyos sa pamamagitan ng paghimok patungo sa mga gawaing makasalanan na makasasanhi ng panghihimagsik sa kalangitan.  Tumutulong lamang sa mga taong nasa mundo ang mga anghel ayon sa saloobin ng Diyos.  Kaya may dalawang halimbawa ng mga dasal - na may tamang kayarian at nilalaman - para kay sa arkanghel na si San Miguel at sa isang anghel na tagatanod (kilala bilang guardian angel sa Ingles) na nasa Prayer Our Pathway to God (Dasal Ating Daan Patungo sa Diyos) na nagsasaad ng ganito:

Mga anghel at pag-aaral

Ang mga Anghel ay mga Imortal na nilalang ,at dahil Dito silay hindi namamatay ,ang mga anghel din ay nagtataglay ng karunungang hindi masusukat kahit ng pinakamatalinung tao dahil sila ay purong espiriu hindi sila sakop ng ating Oras at panahon datapwat ang tao ay nasa Oras at panahon kaya sila Pumaparito,

Zoroastrianismo

Sa relihiyong Zoroastrianismo, may iba't ibang mga pigurang tulad ng anghel. Halimbawa, ang bawat tao ay may bantay na anghel na tinatawag na fravashi.
Pierre Gassendi

Si Pierre Gassendi (nakikilala rin bilang Pierre Gassend, Petrus Gassendi; 22 Enero 1592 – 24 Oktubre 1655) ay isang Pranses na pilosopo, pari ng Simbahang Katoliko, siyentipiko, astronomo, at matematiko. Bagaman may katungkulan sa simbahan sa timog-silangang Pransiya, naglaan din siya ng panahon sa Paris, kung saan ay dating isang pinuno ng isang pangkat ng mga intelektuwal na malaya kung mag-isip. Naging isa rin siyang masiglang siyentipikong mapagmatyag, na naglathala ng unang dato hingging sa transito ng Merkuryo noong 1631. Ang crater o hukay na lunar (nasa ibabaw ng buwan) ay ipinangalan para sa kaniya.
Nagsulat siya ng maraming mga akdang pampilosopiya, at ang ilang sa mga posisyong inakdaan niya ay itinuring na mahalaga, na nakatuklas ng daan sa pagitan ng iskeptisismo at dogmatismo. Ayon kay Richard Popkin, si Gassendi ay isa sa unang mga mapag-isip na tao na lumikha sa modernong "pananaw na makaagham", ng iskeptisismo at empirisismong may moderasyon (hindi labis). Nakipagtalo siya sa kaniyang kasabayan sa panahon na si Descartes hinggil sa pagiging maaari ng ilang mga kaalaman. Ang higit na nakikilang proyekto niyang pangkarunungan ay nagtangkang itugma o ikabit ang atomismong Epikuryano sa Kristiyanismo.
Lansangang Aspiras–Palispis

Kasaysayan

Ang noong pangalang Lansangang Marcos ay pinangalanang Lansangang Aspiras-Palispis noong ika-31 ng Oktubre 2000 sa pagkakalabas ng Batas Republika 8971. Ang bahagi ng lansangang sumasakop sa Baguio at lalawigan ng Benguet ay itinalagang Lansangang Ben Palispis na nagmula sa pangalan ng dating gobernador ng Benguet na si Ben Palispis. Ang bahagi naman ng Lansangang Marcos sa La Union ay ang pinangalanang Lansangang Jose D. Aspiras na nagmula sa pangalan ng dating politikong si Jose D. Aspiras. Ganoon pa man, ang dating pangalang ang higit na kilala pa rin ng madla at pinipili pa rin ng karamihan.
Ang Tulay ng Palina na nasa pagitan ng Benguet at La Union ang nagsisilbing hangganan (boundary) sa pagitan ng dalawang lansangan.
Rehiyon ng Pulo ng Negros

Mga unang kurukuro

Ang pagtutulak na magkaroon ng iisang islang rehiyon ay sinimulan sa usapan ng dáting Gobernador Bitay Lacson at ang yumaong dáting Gobernador Emilio Macias pagkatapos ang Himagsikan ng Lakas ng Bayan o Rebolusyong EDSA. Naganap ang usapan sa pagitan nang mga taóng 1986 at hulihan ng kanilang mga panunungkulan ng 1992. Ang sumunod sa kanilang sina dáting Gobernador Rafael Coscoluella at dáting Gobernador ngayo'y Kinatawang George Arnaiz ay nagtulak ng hakbang at tinukoy na ang Lungsod Kabankalan sa Negros Occidental at ang kalapit nitong bayan ng Mabinay sa Negros Orriental ang ang maging kambal-lunsuran ng rehiyon.

Pagkatatag

Noong ika-29 ng Marso 2015, ang Pangulong Benigno Aquino III ang naglagda ng Kautusang Tagapagpaganap Blg. 183, na pagsamahin ang dalawang lalawigan ng Negros sa iisang rehiyon. Hinihiwalay nito ang Negros Occidental sa Rehiyon VI at ang Negros Oriental sa Rehiyon VII. Kayâ naging 18 na ang bílang ng mga rehiyon sa Pilipinas.

Pagbuwag

Noong Agosto 9, 2017, nilagdaan ni Pangulong Rodrigo Duterte ang Kautusang Tagapagpaganap Blg. 38, na nagpapawalang-bisa sa Kautusang Tagapagpaganap Blg. 183 ni dating Pangulong Benigno Aquino III, dahil sa kadahilanan ng kakulangan ng mga pondong magpapatatag nang husto ng NIR ayon kay Benjamin Diokno, Kalihim ng Pagbabadyet at Pamamahala. Ikinabahala ng mga opisyal ng rehiyon ang pagbuwag ng NIR at nagpukaw ng mga negatibong reaksiyon mula sa mga Negrense.

Ekonomiya

Nakasalalay sa produksiyon ng asukal ang ekonomiya ng rehiyon.

Transportasyon

Ang Paliparang Pandaigdig ng Bacolod–Silay at Paliparan ng Sibulan sa Dumaguete ang dalawang paliparan ng rehiyon. Konektado ang mga ito ng mga regular na komersiyal na lipad mula Maynila at Cebu, habang ang Bacolod–Silay ay may regular na koneksiyon sa Davao.
Max Collins

Si Max Collins (ipinangank Agosto 28, 1992 sa California) ay isang artista at modelo mula sa Pilipinas. Siya ay may dalawahang pagkamamayanang Pilipino at Amerikano. Lumalabas siya kadalasan sa mga palabas sa telebisyon kabilang ang Bubble Gang, Legally Blind, Juan Tamad at Innamorata.
San Pelayo

Si San Pelayo ay isang santo ng Romano Katoliko.
Pagpapakita ng Panginoon

Ang Pagpapakita ng Panginoon o Epipanya (Ingles: Epiphany, (Griyegong Koine: ἐπιφάνεια, epiphaneia, "manipestasyon", "kagila-gilalas na kaanyuan") o Teopanya (Ingles: Theophany), (Sinaunang Griyego (ἡ) Θεοφάνεια, Τheophaneia) na may ibig sabihing "pagkatanaw sa Diyos", na pangtradisyong bumabagsak tuwing Enero 6, ay isang Kristiyanong araw ng kapistahan na nagdiriwang ng rebelasyon ng Diyos Anak bilang isang tao sa katauhan ni Hesukristo. Pangunahing (subalit hindi lamang ito) inaalala ng mga Kristiyanong Kanluranin ang pagdalaw ng Pambibliyang Mago sa Sanggol na Hesus, kung kaya't ang manipestasyong pisikal o pagkakatawang-tao ni Hesus sa mga Hentil. Inaalala ng mga Kristiyanong Silanganin ang pagbibinyag kay Hesus sa Ilog ng Hordan, na tinatanaw bilang manipestasyon ni Hesus sa daigdig bilang Anak ng Diyos.
Sa payak na mga pananalita, ang Epipanya ay isang paglitaw o pagsipot, pagpapakita; o dili kaya ay isang pagpapahayag ng kabanalan, at pangyayaring ispirituwal kung saan ang katuturan ng isang bagay ay ipinakikita sa isang tao. Ito rin ay nakikilala bilang kapistahan ng Tatlong Haring Mago tuwing Enero 6.
Doublemint

Ang Doublemint ay isang chewing gum gawa sa Wrigley Company.
Golden Era

Ang Golden Era ay isang palabas sa telebisyon sa Timog Korea.
Ngiti

Ang ngiti o ngisi ay isang anyo, bikas, hilatsa, o hitsura ng mukha ng isang tao na karaniwang ginagawa kapag masaya siya. Maraming dahilan kung bakit ngumingiti ang isang tao, katulad ng kapag may ibang taong nagsabi ng nakakatawang biro o pagngiti dahil sa pagkuha ng larawan o litrato. Subalit minsan ding ngumingiti ang tao upang maikubli o maitago ang isang nakakahiyang damdamin. Karaniwang nagagamit ang ngiti bilang tanda ng pagkakaroon ng tiwala sa sarili, pagsang-ayon, o sagisag ng katuwaan. Paminsan-minsang ipinakikita ng mga hayop ang kanilang mga ngipin o pangil, tinatawag na sangil upang magpadama o magpakita ng takot o kapangyarihan. Sa mahigpit na kahulugan, ang ngisi ay isang maluwang na ngiti at katumbas ng ngisngis.
Nagiging ngisngis o ngiting-aso ang ngiti kung isa itong mapang-uyam o mapanlibak na ngiti, tawa, halakhak, o hagikgik, na karaniwang kitang-kitang ang mga ngipin. Maaari rin itong maging bungisngis, o impit na tawa. Ngunit nagiging simangot, pag-ismid, pagbusangot, o pagbusangol, na pagngiwi ng mukha dahil sa kirot, pagkaasar, pagakainis, o galit, at katumbas ng pagsambakol ng mukha. Kaugnay ng ngiting-aso, isa itong bastos, pilyo, tuso, mautak, madaya, patraydor at makasariling pagtawa o paghalakhak.
Tanum (munisipalidad ng Suwesya)

Palamuhatan

Simula nang itayo ang unang simbahan dito, ang parokya ay ipinangalan sa dating bukirin ng Tanum (Nordiko Túnheimr). Ang unang baybay ay tún na may pakahulugang 'bukirining bakuran', at ang ikalawang baybay ay heimr na may pakahulugang 'bukid'.

Tanawin

Ang mga pag-uukit sa bato ng Tanum ay pinahayag bilang Pandaigdigang Pamanang Pook ng KPPPNB. Ito ay matatagpuan sa luklukan ng Tanumshede, na may lawak na 18 km².
Karamihan ng mga pag-uukit ay naglalarawan ng mga tao at mga bapor. May mga ilan ding naglalarawan ng hayop tulad ng mga baka at kabayo.
Ipinatungkol ng Munisipalidad ng Tanum ang mga pag-uukit sa bato sa kanilang eskudo de armas.
Ang lupaing pampuntod ng Greby ay ang pinakamalaking lupaing pampuntod sa Bohuslän at matatagpuan ito malapit sa pamayanan ng Grebbestad.
Ang Tanum ay isa sa mga munisipalidad na isinakatuparan ang paghihiwalay ng mga palikurang pang-ihi upang malabanan ang pandaigdigang kakulangan sa posporo. Ang ihi ay ang may pinakamayamang pinagmumulan ng posporo ayon sa Kasamang Dalubgurong Cynthia Mitchell ng Katatagan sa Likas-kayang Hinaharap ng Pamantasan ng Aghimuan sa Sidni (PAS).
Heute in Jerusalem

"Heute in Jerusalem" Ay Isang Awiting Aleman ay Nagawit ni Christina Simon.
Heihe

Ang Lungsod ng Heihe ay isang lungsod sa probinsiya ng Heilongjiang sa bansang Tsina.
Nicholas Sparks

Maagang buhay

Si Nicholas Sparks ay isinilang noong Disyembre 31, 1965 sa Omaha, Nebraska kina Patrick Michael Sparks, isang propesor, at sa kanyang maybahay na si Jill Emma Marie Sparks. Siya ang pangalawa sa tatlong magkakapatid. Si Michael Earl "Micah" Sparks ang kanyang nakatatandang kapatid na lalaki at si Danielle "Dana" Sparks (1966-2000) naman ang kanyang nakababatang kapatid na babae. Si Dana ay yumao sa edad na 33 at ayon kay Sparks, siya ang inspirasyon para sa pangunahing tauhan sa kanyang nobelang A Walk to Remember.
Si Sparks ay pinalaking isang Romano Katoliko at may mga ninunong Aleman, Tseko, Ingles at Irlandes.
Ang kanyang ama ay nag-aaral pa noon, dahilan upang ang kanilang pamilya ay madalas na magpalipat-lipat ng tirahan. Sa edad na walo ay nakatira na siya sa Minnesota, Los Angeles at Grand Island, Nebraska. Noong 1974, ang kaniyang pamilya ay tumigil sa Fair Oaks, California at nanatili roon hanggang matapos ni Nicholas ang kanyang mataas na paaralan. Nagtapos siya bilang valedictorian sa Bella Vista High School at pagkatapos, siya ay pumasok sa Unibersidad ng Notre Dame at doo'y tumanggap nga buong iskolarsyip sa paglalaro ng track and field. Nagtapos siya ng kolehiyo noong 1988. Noon din niya nakilala ang kaniyang mapapangasawang si Cathy Cote mula sa New Hampshire, habang sila ay nagbabakasyon para sa tagsibol. Sila ay nagpakasal noong 1989 at tumira sa Sacramento, California. Naging inihayag na siya at ang kanyang asawa ng kanilang pinaghiwalay noong Enero 06, 2015.
Imp Mountain

Ang Imp Mountain ay isang bundok na matatagpuan sa Coos County, New Hampshire. Ang bundok ay bahagi ng Carter-Moriah Saklaw ng White Mountains, na tumatakbo sa kahabaan ng hilagang silangang bahagi ng Pinkham Notch. Imp Mountain ay flanked sa hilagang-silangan ng Bundok ng Moriah, at sa timog-kanluran ng North Carter Mountain.
Isang bansa, dalawang sistema

Ang "isang bansa, dalawang sistema" (Ingles: One country, two systems, Tsino: 一國兩制 (tradisyunal), 一国两制 (payak)) ay isang ideya na unang inimungkahi ni Deng Xiaoping noong unang bahagi ng dekada 1980, noong pinakamahalagang pinuno ng Republikang Bayan ng Tsina, para sa muling pagsasama-sama ng Tsina. Inimungkahi ni Deng na magkakaroon lamang ng isang Tsina, ngunit mapapanatili ng mga lugar tulad ng Hong Kong, Macau at Taiwan ang kanilang kapitalistang ekonomiya at sistemang pampolitika, kung saan ang natitirang bahagi ng Tsina ay gumagamit ng sistemang "sosyalista". Sa ilalim ng mungkahi, mapapanatili ng Taiwan ang kanilang sistemang pampolitika, at mga ugnayang legal, pang-militar, pang-ekonomiya at pananalapi, kasama ang mga kasunduang pang-kalakalan at pang-kultura sa mga dayuhang bansa, ngunit mawawala nito ang kanyang sariling pagpapasiya at makakatamasa lamang ito ng "ilang karapatan" sa uganayang panlabas.
Capsicum annuum

Mga katangian

Bagaman ang pangalan ng espesye na annuum ay nangangahulugang "taunan", ang halamang ito ay hindi uring taunan lang sa halip nakakatagal ito ng ilang panahon kapag walang yelo na dulot ng taglamig at lumalaking magkakasama sa palumpong na mga halaman. Ang bulaklak nito ay kulay abuhing-puti (minsan ay mala-lila) samantalang ang tangkay ay siksik na nagsasanga-sanga at tumataas hanggang 60 sentimetro (24 pulgada). Ang bunga ay isang ratiles at kulay berde, dilaw o pula kapag hinog na. Bagaman kaya ng espesyeng ito na mabuhay sa iba-ibang klima, mas dumarami at namumunga ng sagana ang C. annuum sa mainit at tuyong klima.

Sa pagluluto

Ang espesyeng ito ang pinagkukunan ng kilalang manamis-namis at maaanghang na sili na may maraming uri na nililinang sa buong mundo.
Sa Gran Britanya, ang manamis-namis na uri ay tinatawag na red/green pepper, ang mga maaanghang na uri naman ay chillies, samantalang sa Australia at India capsicum ang karaniwang tawag sa manamis-namis na uri at sa mga maaanghang naman ay "chili peppers" o "chillies" (binabaybay minsan na "chiles").
Ang mga uring manamis-namis na sili ay kadalasang ginagamit na pampaalsa sa mga pagkaing biling-yari dahil ang mga ito ay mura, may matapang na lasa at makulay. Sinasabing ang aspeto ng kulay ng uring ito ng sili ay kaakit-akit at nakapagpapagana sa pagkain. Nagtataglay ng capsinoid ang mga siling maanghang, na nagbibigay ng matapang na lasa sa pagkain, at capsaicin na nagdudulot ng mainit na pakiramdam kapag kinain at maaaring magtagal ng ilang oras.

Pampalamuti

Ang ilang kultibar ay pinapalaki dahil sa kanilang natural na ganda gaya ng Black Pearl sa U.S. National Arboretum at ng Bolivian Rainbow. Ang mga uri na ginagawang palamuti ay hindi pangkaraniwan ang kulay ng bunga at dahon, gaya ng kapuna-punang kulay na itim at lila. Lahat naman ng ito ay pwedeng kainin, at karamihan ay maaanghang (gaya ng Royal Black).
Carmen Cojuangco

Si Carmen Cojuangco ay isang politiko sa Pilipinas.
Estasyong daangbakal ng Plaridel

Kasaysayan

Binuksan ang estasyong Plaridel noong Mayo 10, 1916 bilang estasyong 'Siain'.
Darkseid

Si Darkseid ay isang kathang-isip na karakter ng DC Comics.
Bungotakada, Ōita

Ang Bungotakada ay isang lungsod sa Prepektura ng Ōita, bansang Hapon.
Duarte, California

Ang Duarte ay isang lungsod sa California, Estados Unidos.
Iguana no Musume

Ang Iguana no Musume ay isang palabas sa telebisyon sa bansang Hapon.
Buumbilang

Ang buumbilang (Ingles: integer na mula sa Latin na integer, literal na nangangahulugang "hindi ginalaw" kaya "buo": nagmula ang salitang entire sa kaparehong pinagmulan sa pamamagitan ng Pranses) ay likas na bilang na kabilang ang 0 (0, 1, 2, 3, ...) at kanilang mga negatibo (0, −1, −2, −3, ...). Ito ang mga bilang na hindi na kailangang isulat na bahagi ng isang hating-bilang o desimal at pumapatak sa loob ng isang pangkat (set) {... −2, −1, 0, 1, 2, ...}. Halimbawa, mga buumbilang ang 65, 7, at −756; ang 1.6 at 1½ ay hindi. Sa ibang katawagan, buumbilang ang mga bilang na maaaring bilangin katulad ng mansanas, o daliri, at kanilang mga negatibo, gayon din ang 0.
Katulad ng mga likas na mga bilang, binubuo ang mga buumbilang ng isang sukdulang nabibilang pangkat. Kadalasang pinapakita ang pangkat ng lahat ng buumbilang sa pamamagitan ng matapang na letrang Z (o matapang na pisara (blackboard bold) \mathbb{Z}, Unicode U+2124 ℤ), na nangangahulugang Zahlen (Aleman para sa mga bilang, binibigkas /ˈtsaːlən/ "tsAH-len").
Saori Minami

Si Saori Minami ay isang mang-aawit mula sa bansang Hapon.
X'mas

Ang X'mas, Xmas, o X-mas ay isang daglat o pagpapaiksi ng salitang Christmas  – ang Ingles na katawagan para sa Pasko. Hinango ito mula sa Griyegong christós (Χριστός) na nangangahulugang Kristo.
TiA

Si TiA ay isang mang-aawit mula sa bansang Hapon.
Don't (awitin ni Ed Sheeran)

Ang Don't ay kinanta ni Ed Sheeran sa kanyang album na X.
Fashion King

Ang Fashion King ay isang palabas sa telebisyon sa Timog Korea.
Someone to Watch Over Me

Ang Someone to Watch Over Me ay isang palabas na drama sa telebisyon sa Pilipinas ng GMA Network na pinagbibidahan nina Tom Rodriguez at Lovi Poe. Naipalabas ito noong Setyembre 5, 2016 hanggang Enero 6, 2017.
Madonna Wayne Gacy

Personal na buhay

Si Stephen Bier ay ipinanganak sa Fort Lauderdale, Florida ng isang Hudyong ama at isang Katolikong ina. Siya rin ay nagkamit ng antas ng pag-iinhinyero mula sa University of Florida.
Pira-pirasong Pangarap

Ang Pira-pirasong Pangarap ay isang palabas sa telebisyon sa Pilipinas ng GMA Network.
Equestrian sa Palaro ng Timog Silangang Asya 2005

Ang Equestrian sa Palaro ng Timog Silangang Asya taong 2005 ay ginanap sa Alabang Country Club sa Lungsod ng Muntinlupa, Pilipinas.
Dalawang larangan ang pinaglabanan sa edisyong ito: indibidwal at koponan.
Noriko Mitose

Si Noriko Mitose ay isang mang-aawit mula sa bansang Hapon.
Hartford, Connecticut

Ang Hartford ay isang lungsod at kabisera ng Connecticut na matatagpuan sa Estados Unidos.
Rayt Carreon

Si Rayt Carreon ay isang artista at isang miyembro nang #Hashtags sa It's Showtime.
Otoko no Ibasho

Ang Otoko no Ibasho ay isang palabas sa telebisyon sa bansang Hapon.
Iizuka (Fukuoka)

Ang Iizuka ay isang lungsod sa Fukuoka Prefecture, bansang Hapon.
Jaimie Natsuki

Si Jaimie Natsuki (ジェイミー 夏樹 Jeimī Natsuki, ipinanganak 6 Agosto 1992 sa Prepektura ng Chiba) ay isang artista at tarento mula sa bansang Hapon.  Dati siyang kinakatawan ng Asia Business Partners.  Si Masahiro Inoue na isa ring artista ay kanyang asawa.
"Weird Al" Yankovic

Si Alfred Matthew "Weird Al" Yankovic ay isang kilalang artista sa sining ng Pelikula at Telebisyon.
Shirasu Jiro

Ang Shirasu Jiro ay isang palabas sa telebisyon sa bansang Hapon.
Shaman King

Mga tauhan

===Yoh Asakura===Isang cool guy na may pangarap na maging shaman king. Kasama niya si Amidamaru bilang kanyang power spirit gamit ang espadang Harusame.Pinanganak siya noong 12 Mayo 1985 at ang kanyang "Blood Type" ay A.Kaya niya gustong maging "shaman king" dahil gusto niyang matupad ang pangako niya sa kanyang "fiancee" o "future-wife" na si Anna Kyoyama.Dahil sa pagkakaligtas ni Anna kay Yoh pinangako ni Yoh na gagawin niyang "Shaman Queen" si Anna kapag naging "Shaman King" siya.Sa manga si Yoh ang nagligtas kay Anna.Na-"love at first sight" si Yoh kay Anna,pero sa oras na iyon ay may problema si Anna tungkol sa kanyang kapangyarihan at ayaw niya sa mga tao at sa mundo,kaya sinabi niya kay Yoh na pumili na siya ng bagong asawa.
Villa Park, California

Ang Villa Park ay isang lungsod sa California, Estados Unidos.
Gōdo, Gifu

Ang Gōdo ay isang bayan sa Prepektura ng Gifu, Hapon.
Ikiru

Ang Ikiru ay isang palabas sa telebisyon sa bansang Hapon.
Polyester

Ang polyester o poliester (Ingles: polyester, Kastila: poliéster) ay isang uri ng resinang sintetiko at isa sa mga hibla o pibrang gawa ng tao. Bilang hiblang sintetiko, ikinakalakal ito sa ilalim ng tatak o markang Dacron, Fortrel, Kodel, Vycron, at iba pa. Pangunahing ginagamit ang polyester para sa paggawa ng mga lubid, mga damit, mga layag, mga tapete, at kurdon ng gomang gulong.
Tsugono Ii Onna

Ang Tsugono Ii Onna ay isang palabas sa telebisyon sa bansang Hapon.
Sigarilyo

Ang "sigarilyo" na sa wikang Pranses ay "cigarette" o "maliit na [cigar|sigar]" ay isang produktong ginagamit sa pamamagitan ng pagpapausok nito o paninigarilyo, at gawa mula sa pinong hiwang dahon ng tabako. Ang sigarilyo ay sinisindihan sa kabilang dulo na bahagi nito at sa kabila naman ay kung saan maaaring hithitin ang usok, kadalasang may pilter).
Ang nikotina, ang pangunahing kemikal na sikoaktibo sa tobako, ay isang aditibo. Ang sigarilyo din ay pinapakita ring bilang dahilan ng maraming uri ng kanser, sakit sa puso, sakit sa baga, sakit sa paghinga, sakit sa sistemang sirkulatoryo ng katawan, at mga depekto sa bagong silang (tulad ng depekto sa pag-iisip at sa pisikal na kaanyuan).
Ang bilang ng mga gumagamit ng sigarilyo ay malawak at magkakaiba. Samantalang ang bilang ng mga naninigarilyo sa mga mauunlad na bansa ay bumaba, patuloy naman ang pagtaas nito sa mga mahihirap na mga bansa. 
Ang sigarilyo ay naiiba sa cigar dahil sa mas maliit ito, gumagamit ng mga naprosesong dahon, at puting papel na balot. Ang cigar ay kadalasang buong dahon ng tabako.
Kurayosyi, Tottori

Ang Kurayoshi ay isang lungsod sa Tottori Prefecture, bansang Hapon.
Carmel-by-the-Sea, California

Ang Carmel-by-the-Sea o Carmel ay isang lungsod sa California, Estados Unidos.
Lavender

Ang Lavender ay isang palabas sa telebisyon sa Pilipinas ng GMA Network.
Luis Gatica

Si Luis Gatica ay isang artista sa Mehiko.
Yakitate!! Japan

Buod ng Kuwento

Hindi gaanong matalino si Azuma ngunit mayroong mabuting puso at masidhing damdamin sa pagluluto sa hurno.  Mula noong pagkabata, lagi siyang gumagawa ng mga masasarap na mga tinapay para ikatawan ang bansang Hapon sa buong mundo.  Pumasok siya sa tindahan ng Pantasia para simula ang inaasam na tagumpay.
Mga sayaw sa Pilipinas

Ito ang Talaan at kalipunan ng mga Taal, Makabayan at Pamosong Mga Sayaw sa Pilipinas. Ang mga Paboritong sayaw na ito ay minsan ng hinahangan di lamang sa ating bansa kung hindi sa buong mundo. Dito makikita ang iba't-ibang tradisyon mula sa iba't-ibang panig ng Pilipinas.
Ito ay nahahati sa limang kategorya, ito ay ang Sayawing Maria Clara, Sayaw sa Barrio, Sayawing Tribo, Sayaw sa Bundok at ang Sayawing Muslim.
Sokol, Magadan Oblast

Kasaysayan

Itinatag ito noong 1962 at ginawaran ito ng katayuang pampamayanang uring-urbano noong 1964. Naglilingkod ito sa at tinitirhan ito ng mga manggagawa ng Paliparan ng Sokol.

Transportasyon

Ito ang kinaroroonan ng Paliparan ng Sokol.
Pamantasan ng Misamis

Ang Misamis University ay isang pamantasan na matatagpuan sa Lungsod ng Ozamis, Misamis Occidental, Pilipinas.
Ito ay itinatag noong 1949 at kasalukuyang pinamumunuan ni Dr. Karen Belina F. De Leon.